Eesti Panga president Andres Lipstok  Aitäh! Eesti Pank oma tänases rollis, mis nüüd pärast 1. jaanuari 2011 meil ees on, on ühelt poolt äärest Euroopa keskpankade süsteemi kuuluv keskpank ja need ülesanded tulenevad siis nendest  ülesannetest, mis on Euroopa keskpankade süsteemi keskpankadel ja eurosüsteemi keskpankadel ehk tegeleda eelkõige hinnastabiilsusega. Teiselt poolt äärest on ta Eesti keskpank ja loomulikult, olles eurosüsteemi keskpank ja Euroopa keskpankade süsteemi kuuluv struktuur, ei saa me Eesti majanduses toimuvat eirata, mööda vaadata või neid ülesandeid, mis meile on siseriiklikult pandud, kuidagi täitmata jätta: eelkõige need samad analüüsid, samad statistika pealt järelduste tegemised ja loomulikult valitsusele  nõuandmised. Aga põhiülesanne on loomulikult see hinnastabiilsus ja kõikidele nendele tegemistele kaasaaitamine, mis hinnastabiilsust tagaksid nii eurotsoonis tervikuna kui ka Eestis. Aitäh!